CELEX: 62017CN0675
Language: lv
Date: 2017-11-30 00:00:00
Title: Lieta C-675/17: Lūgums sniegt prejudiciālu nolēmumu, ko 2017. gada 30. novembrī iesniedza Consiglio di Stato (Itālija) – Ministero della Salute/Hannes Preindl

12.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 52/23
            
         Lūgums sniegt prejudiciālu nolēmumu, ko 2017. gada 30. novembrī iesniedza Consiglio di Stato (Itālija) – Ministero della Salute/Hannes Preindl
   
   (Lieta C-675/17)
   (2018/C 052/33)
   Tiesvedības valoda – itāļu
   
      Iesniedzējtiesa
   
   
      Consiglio di Stato
   
   
      Pamatlietas puses
   
   
      Prasītāja: Ministero della Salute
   
   
      Atbildētājs: Hannes Preindl
   
   
      Prejudiciālie jautājumi
   
   
               1)
            
            
               Vai Direktīvas [2005/36/EK] (1) 21., 22. un 24. pants liek dalībvalstij, kurā ir spēkā pilna laika apmācības pienākums un ar to saistītais aizliegums imatrikulēties vienlaikus divos studiju kursos, pēc kuriem tiek izsniegts diploms, automātiski atzīt kvalifikāciju apliecinošus dokumentus, kuri savukārt izcelsmes valstī ir iegūti vienlaikus vai laikposmos, kas daļēji pārklājas?
            
         
               2)
            
            
               Vai gadījumā, ja atbilde ir apstiprinoša, Direktīvas 22. panta a) punktu un 21. pantu var interpretēt tādējādi, ka dalībvalsts iestādei, kurai tiek lūgta atzīšana, katrā ziņā ir atļauts pārbaudīt nosacījumu, ka šādas apmācības kopējais ilgums, līmenis un kvalitāte nav zemāka par nepārtrauktas pilna laika apmācības kopējo ilgumu, līmeni un kvalitāti?
            
         
      (1)  Eiropas Parlamenta un Padomes Direktīva 2005/36/EK (2005. gada 7. septembris) par profesionālo kvalifikāciju atzīšanu (OV L 255, 22. lpp.).